b'\n_START_ARTICLE_\nAlex Fontana\n_START_PARAGRAPH_\nAlessandro "Alex" Fontana (s. 5. elokuuta 1992 Lugano, Sveitsi) on kreikkalaista syntyper\xc3\xa4\xc3\xa4 oleva sveitsil\xc3\xa4inen moottoriurheilija. H\xc3\xa4n kuului F1-talli Lotuksen nuorten kuljettajien kehitysohjelmaan.\n_START_SECTION_\nUra\n_START_PARAGRAPH_\nH\xc3\xa4n aloitti karting-uransa vuonna 2005 ja kilpaili kartingissa vuoteen 2008 asti. Vuonna 2009 Fontana kilpaili Formula Azzurra -sarjassa sijoittuen sarjan seitsem\xc3\xa4nneksi. Vuonna 2010 h\xc3\xa4n kilpaili Italian Formula 3 -sarjassa. Vuonna 2011 Fontana kilpaili European F3 Open -sarjassa voittaen sarjan mestaruuden. Elokuun lopussa Fontana ajoi GP3-sarjassa Belgiassa Vittorio Ghirellin tilalla Jenzer Motorsport -tallissa. H\xc3\xa4n onnistui ajamaan kuudenneksi sunnuntain sprinttikilpailussa saavuttaen yhden pisteen._NEWLINE_Vuonna 2012 Fontana kilpaili Formula 2 -sarjassa voittaen yhden kilpailun ja sijoittuen sarjan seitsem\xc3\xa4nneksi. Samana vuonna h\xc3\xa4n ajoi GP3-sarjassa nelj\xc3\xa4 kilpailua saavuttaen 8,5 pistett\xc3\xa4. Vuonna 2013 Fontana ajoi t\xc3\xa4yden kauden GP3-sarjassa saavuttaen yhden kolmossijan ja 18 pistett\xc3\xa4. Vuonna 2014 Fontana jatkoi GP3-sarjassa siirtyen ART Grand Prix -talliin. H\xc3\xa4n saavutti kauden aikana kaksi kolmossijaa ja 43 pistett\xc3\xa4 sijoittuen sarjan 11:ksi. Vuonna 2015 Fontana jatkoi j\xc3\xa4lleen GP3:ssa vaihtaen Status Grand Prix -talliin saavuttaen kauden aikana 16 pistett\xc3\xa4. Samana vuonna h\xc3\xa4n ajoi yhden kilpailun Formula Renault 3.5 -sarjassa saavuttaen kaksi pistett\xc3\xa4. Kes\xc3\xa4kuussa 2015 Fontana osallistui Formula E -sarjan p\xc3\xa4\xc3\xa4t\xc3\xb6skilpailuihin Trulli GP:n autolla.'